מירב הלינגר

מירב הלינגר, (נולדה ב-10 בינואר 1989) היא מוזיקאית, זמרת-יוצרת, פסנתרנית, מלחינה, ומעבדת מוזיקלית ישראלית. הלינגר נולדה בפתח תקווה למשפחה ציונית-דתית, בתם של פרופ' משה הלינגר ושל רבקה, מפקחת במשרד החינוך. בצעירותה החלה לכתוב ולשיר, דבר שלא היה מקובל בסביבה הדתית שבה גדלה. היא סיימה את לימודיה באולפנה בפתח תקווה, עשתה שירות לאומי ולאחר מכן למדה בבית מדרש לנשים "מגדל עֹז" שבגוש עציון. בשנת 2013 סיימה את רימון בית ספר למוסיקה במגמת הלחנת שירים. נכון ל-2022 חיה בזוגיות עם אורית, שותפתה לחיים ולעשיה המוזיקלית. בגיל 19 הקליטה את שירה הראשון "מנגנת את חיי" שכתבה והלחינה. את הגיטרות בשיר מנגן דודו טסה. הלינגר הוזמנה לחמם את הופעותיהם של להקת איפה הילד? ודניאלה ספקטור. בגיל 22 החלה להופיע במופע משלה עם הרכב "הכיסאות הגבוהים". בין היתר הופיעו בתיאטרון תמונע, לבונטין 7 והאוזן בר. במופע התארחו אריאל הורוביץ, יוני רכטר וארי גורלי. בשנת 2017 שיתפה פעולה עם הזמרות היוצרות שר ניב, רות דנון ורוני וגנר שהקימו את ההרכב "תמונת אישה" והשיקו מופע מחווה לשיריה של תרצה אתר, מופע המפיח חיים מחודשים בשיריה המולחנים של המשוררת. בהופעות התארחו אלונה טוראל, ערן צור ועדי רנרט. בשנת 2018 השיקה את מופע דואו "פסנתר ונבל" יחד עם דנה וייס-פוגל. מופע אינטימי - אקוסטי איתו ניגנו בבתים ברחבי הארץ. בשנת 2019 הפיקה, הופיעה וניהלה אמנותית את מופע המחווה לטום וייטס. במופע השתתפו בין היתר עידן אלתרמן, מיקי שביב, סיון טלמור וגדי רונן. באותה שנה הופיעה במסגרת פסטיבל "יערות מנשה" לצד אסף אמדורסקי, ספיר וולך, אביגיל קובארי, אלה רונן, גיל בר הדס, פלורה, יעל קראוס ואחרים. באוקטובר 2021 הופיעה הלינגר בפסטיבל הפסנתר בתל אביב, שבו אירחה את איה כורם. בתחילת אפריל 2022 הוציאה הלינגר עם הזמר רון בוחניק, שהשתתף בתוכנית הטלוויזיה הכוכב הבא לאירוויזיון בעונה השלישית, את הדואט "נתמכר שוב" אותו כתבה והלחינה. במרץ 2023 הוציאה הלינגר את הסינגל והקליפ "מעבר להר", מתוך אלבומה השלישי. האנימציה לקליפ נעשתה כולה באמצעות טכנולוגיה של בינה מלאכותית. הלינגר מלווה הרכבים והפקות מוזיקליות כפסנתרנית. בנוסף מנחה הרכבים מוזיקליים באוניברסיטת בר-אילן. היא הלחינה מוזיקה לתיאטרון בשיתוף פעולה עם בית הספר למשחק "הדרך" בגבעתיים, ועם תיאטרון פסיק בירושלים. ב-1 ביוני 2023 יצא אלבומה השלישי "לקבל אהבה", בליווי סינגל חדש בשם "תפרשי את היד". את השיר כתבה והלחינה הלינגר והפיק מוזיקלית עדי רותם. טרם יציאתו של האלבום יצאו ארבעה סינגלים מתוכו והושמעו בפלייליסטים רבים בהם ספוטיפיי ובאפל מיוזיק, וזכו להשמעות ברדיו ובטלוויזיה. בנובמבר 2023 הוציא הלינגר את השיר "עד השמיים" שירו של משה סעידיאן, שנרצח בטבח במסיבת בנובה, הולחן והושר על ידי הלינגר. סעידיאן החליט להישאר לעזור לפצועים במסיבת הטבע ברעים, ונרצח. את השיר כתב סעידיאן במסגרת סדנה לכתיבה. לשיר יצא קליפ בו מופיע סעידיאן. את התמונות וסרטונים תרמו בני המשפחה. ב-28 במרץ 2024 הוציאה את הסינגל "אלוהים שישמור לי אותך", השיר הראשון שלה אותו כתבה עבור בת זוגה. חיה בזוגיות ומתגוררת במרכז הארץ. בשנת 2016 השיקה את אלבום הבכורה "במבט אחד כחול". האלבום זכה לביקורות מצוינות. שירי האלבום "אם תלך ממני", "שושן צחור" ו-"גלי לאן", נבחרו לשיר השבוע בתחנת 88FM. במקביל להוצאת האלבום השתתפה הלינגר בפסטיבלים שאון חורף לצד רות שועלי, האחיות ג'משיד, קוסטה קפלן ואחרים ובפסטיבל הפסנתר. ב-18 באפריל 2021, השיקה מיני-אלבום שני "שרשרת פרידות". השיר "איילת" הוא הסינגל הראשון שיצא מתוך האלבום והושמע בתחנות רדיו רבות. השיר "נאחזת ברוח" הוא הסינגל השני שיצא וזכה אף הוא להשמעות רבות ולביקורות מצוינות. לשיר "במה אנחנו דומות" הופק קליפ בהשתתפותה של השחקנית לימור גולדשטיין וביימה אורית לוינגר. הקליפ שודר בערוץ המוזיקה IL. בתחילת מאי 2021 קיימה שתי הופעות בכורה עם שירי האלבום החדש: במועדון הצוללת הצהובה בירושלים, ולמחרת גם בתיאטרון תמונע בתל אביב. בחודש יוני הוציאה הלינגר את הסינגל והקליפ "ימים יעידו", שהפיקו איתמר ציגלר וגדי פטר ושאינו חלק מהאלבום. באוגוסט אותה שנה הושמע השיר בפרק 7 של הטלנובלה "בעלת החלומות" המשודרת בהוט. 2016 - במבט אחד כחול 2021 - שרשרת פרידות מדיה וקבצים בנושא מירב הלינגר בוויקישיתוף אתר האינטרנט הרשמי של מירב הלינגר מירב הלינגר, ברשת החברתית פייסבוק מירב הלינגר, ברשת החברתית אינסטגרם מירב הלינגר, סרטונים בערוץ היוטיוב מירב הלינגר, באתר אפל מיוזיק (באנגלית) מירב הלינגר, באתר ספוטיפיי מירב הלינגר, באתר סאונדקלאוד (באנגלית) מירב הלינגר, באתר בנדקמפ מזל טלבי לוי, כוכבת מקומית: מירב הלינגר, זמרת, יוצרת ופסנתרנית, באתר SchokenGroup, ‏4 בינואר 2018 תוכלי לשיר וגם להאמין, הבטיח לי אבא. החיים הם לא שחור או לבן, מירב הלינגר, טור אישי, 5 במאי 2021 ריקי רט, ‏"זה לא פשוט לשיר את עצמי ואת החיים שלי, זה קשוח", בעיתון מקור ראשון, 25 באפריל 2021 יעקב בר-און, ‏"פרידה מהילדה שהייתי": מירב הלינגר חוזרת לשורשים במיני אלבום חדש, באתר מעריב אונליין, 3 במאי 2021 ענת לב-אדלר, אחת על אחת, באתר "ידיעות אחרונות", 26 ביולי 2021 יואב קרן, לא מתפשרת על אלוהים או אהבה: "ביום שסיפרתי להוריי על הזוגיות עם אורית, היה חיבוק וגם שבר", באתר ynet, 18 באוקטובר 2021 יעקב בר-און, ‏שרה לכולם: הזמרת הדתייה שמופיעה בפני קהל מעורב למרות האיסור, באתר מעריב אונליין, 6 במרץ 2016 יואב קרן, לא מתפשרת על אלוהים או אהבה: "ביום שסיפרתי להוריי על הזוגיות עם אורית, היה חיבוק וגם שבר", באתר ynet, 18 באוקטובר 2021 שירה ז. כרמל שירה ז. כרמל, מאגר מוזיקאיות: מירב הלינגר עכבר העיר, בכורה: מירב הלינגר עם "חלום", באתר הארץ, 28 ביולי 2015 תמונת אישה: מופעי מחווה מוזיקליים 70 לטום ווייטס: השירים האהובים, מוסף תרבות - מוזיקה: ישראל היום פסטיבל יערות מנשה, 2019 מירב הלינגר, סרטון באתר יוטיוב (אורך: 4:24) "נתמכר שוב": מירב הלינגר ורון בוחניק בדואט משותף - ישראלה, באתר ישראלה, ‏במרץ 2022 רינת קרמר יבלינוביץ, ‏מעבר להר | מירב הלינגר בסינגל חדש על תקווה, באתר "סרוגים", 9 במרץ 2023 יובל אראל‏, מירב הלינגר – לקבל אהבה, בבלוג של יובל אראל, מגזין מוזיקה ותרבות, 1 ביוני 2023 מירב הלינגר - עד השמיים, סרטון בערוץ "מירב הלינגר", באתר יוטיוב (אורך: 03:35) גל גנות, "הבנתי שמה שכתבתי למגירה המתין לו": השיר לזכר משה סעדיאן שנרצח ברעים, באתר ynet, 30 בנובמבר 2023 מירב הלינגר / אלוהים שישמור לי אותך | הליקון ארומה מיוזיק גרופ, באתר heliconaroma.co.il, ‏2024-04-03 מירב הלינגר / במה אנחנו דומות, אתר חברת הליקון הפתעות השבוע: אמנות, פסטיבל בגליל ומחווה לגששים, נעמה רוזן-קרייף, מוסף תרבות, 27 באפריל 2021, ישראל היום "זה לא פשוט לשיר את עצמי ואת החיים שלי, זה קשוח", ריקי רט, 25 באפריל 2021, מקור ראשון יעקב בר-און, ‏"פרידה מהילדה שהייתי": מירב הלינגר חוזרת לשורשים במיני אלבום חדש, באתר מעריב אונליין, 4 במאי 2021